b"\n_START_ARTICLE_\nPaul H\xc3\xa9roult\n_START_SECTION_\nBiografia\n_START_PARAGRAPH_\nNascut a Thury-Harcourt, Calvados, a Normandia va ser un alumne amb gran enginy per\xc3\xb2 inadaptat al r\xc3\xa8gim escolar. Superat el batxillerat, va arribar a cursar el curs preparatori per a l\xe2\x80\x99\xc3\x89cole Sup\xc3\xa9rieur des Mines per\xc3\xb2 va ser expulsat per una entremaliadura._NEWLINE_Quan tenia 15 anys va llegir el tractat d'Henri Sainte-Claire Deville sobre l'alumini i va quedar obsessionat. En aquell moment l'alumini era tan car com la plata i s'utilitzava sobretot per als articles de luxe i les joies. H\xc3\xa9roult volia fer-lo m\xc3\xa9s barat i va tenir \xc3\xa8xit en descobrir el proc\xc3\xa9s d\xe2\x80\x99obtenci\xc3\xb3 electrol\xc3\xadtic d'alumini l\xe2\x80\x99any 1886. El mateix any, als Estats Units, Charles Martin Hall (1863-1914) va fer el descobriment del mateix proc\xc3\xa9s. Per aquesta ra\xc3\xb3, aquest proc\xc3\xa9s s'anomena proc\xc3\xa9s Hall-H\xc3\xa9roult._NEWLINE_La segona contribuci\xc3\xb3 important de H\xc3\xa9roult \xc3\xa9s el primer de forn d'arc el\xc3\xa8ctric (EAF) comercial per a l'acer de l\xe2\x80\x99any 1900. El forn de H\xc3\xa9roult va anar reempla\xc3\xa7ant gradualment les foses gegants per a la producci\xc3\xb3 d'una gran varietat d'acers. En 1905, Paul H\xc3\xa9roult va ser convidat als Estats Units com un assessor t\xc3\xa8cnic de diverses empreses, i en particular la United States Steel Corporation i la Halcomb Stell Company. Halcomb va instal\xc2\xb7lar el primer forn de H\xc3\xa9roult als Estats Units._NEWLINE_La invenci\xc3\xb3 del forn d'arc el\xc3\xa8ctric, probablement va comen\xc3\xa7ar quan Humphrey Davy va descobrir l'arc de carb\xc3\xb3 el 1800. Despr\xc3\xa9s, l\xe2\x80\x99any 1878, Carl Wilhelm Siemens va patentar, construir i operar forns d\xe2\x80\x99arc el\xc3\xa8ctrics tant de corrent continu com altern. L'\xc3\xbas comercial encara va haver d'esperar a majors subministraments d'electricitat i millors el\xc3\xa8ctrodes de carboni._NEWLINE_Paul H\xc3\xa9roult \xc3\xa9s reconegut per altres invents importants, entre ells un conducte autoportant d\xe2\x80\x99acer que encara s'utilitza per portar aigua des de les altures de les muntanyes i els rius a les centrals hidroel\xc3\xa8ctriques, evitant la necessitat de construir ponts cars._NEWLINE_H\xc3\xa9roult va morir a Ant\xc3\xadbol, v\xc3\xadctima de la febre tifoide, l\xe2\x80\x99any 1914."